open-index/open-wikipedia-markdown huggingface dataset:
ہائیکو

تصغیر
**ہائیکو** جاپانی شاعری کی ایک صنف ہے اپنی مقبولیت کی وجہ سے دنیا کی اور زبانوں میں بھی مروج ہے۔ عام طور پر یہ 3 سطروں پر مشتمل ہے۔ ایک ہائیکو میں 17 الفاظ (syllable) استعمال ہوتے ہیں پہلی میں 5 دوسری میں 7 اور تیسری میں بھی 5۔ ہائیکو میں فطری مظاہر کی زبان میں بات کی جاتی ہے۔

یہ ایک قدیم جاپانی صنف ہے۔ اس صنف کو اردو اور انگریزی میں  اپنا یا گیا ہے۔ اس میں صرف تین مصرعے ہوتے ہیں مگر شرط یہ ہے کہ ان تینوں مصرعوں کے جملہ ارکان (syllable) سترہ ہوں ان کی ترتیب یوں ہونی چاہیے۔

1) 5+7+5

2) 4+8+5

## مثال
5-A /trill /de/scend/ing

7-But /look!/ the /sky/lark/ who /sings

5-That/ song/ has/ va/nished

ایک اور مثال:

Three things are certain

Death, taxes, and lost data

Guess which has occurred

زمرہ:جاپانی شاعری
زمرہ:نظم
زمرہ:کامنز زمرہ جس کا ربط ویکی ڈیٹا پر ہے
زمرہ:بدھ مت
زمرہ:جاپانی ثقافت
زمرہ:شاعری
زمرہ:جاپانی-زبان کا ادب
زمرہ:شاعرانہ ہیئتیں
زمرہ:جاپان
زمرہ:ادب
پائی

80px|بائیں|پائی
تصغیر|بائیں
ایک دائرے کے گھیر (circumference) کا اس کے قطر (diameter) سے نسبت کو **پائی** (Pi) یا **ط** (عربی سے ماخوذ) کہتے ہیں اور یہ قریبا 3.14159 کے برابر ہے۔ آسانی کے لیے کسر (fraction) میں اس کی قدر 22/7 کے قریب بھی لکھی نظر آتی ہے۔ یہ ریاضی اور ہندسہ (geometry) میں بکثرت استعمال ہوتا ہے۔ پائی کو یونانی حرف \pi \, سے ظاہر کیا جاتا ہے۔
پائی ایک ریاضیاتی مستقل (constant) ہے۔ بنیادی طور پر اس کی تعریف یوں ہے، ’’ایک دائرے کے محیط کا اس کے قطر سے نسبت کو پائی کہتے ہیں‘‘۔ لیکن اب اس کی کئی ایک جیسی تعریفیں ہیں جو ریاضی اور طبیعیات کے بہت سے کلیات (formula) میں استعمال ہوتی ہیں۔ اس کی قیمت تقریباً 3.14159 کے برابر ہوتی ہے۔ اٹھارویں صدی کے وسط سے اس کو ایک یونانی لفظ " π" سے ظاہر کیا جاتا ہے۔ اس کو لفظ ’’پائی‘‘ سے پکارا جاتا ہے۔
غیر ناطق عدد ہونے کی وجہ سے پائی کو کسر عام میں ظاہر نہیں کیا جا سکتا ہے۔ عام طور پر کچھ کسور اور دوسرے ناطق اعداد جیسے 22/7 کو تقریباً پائی کے برابر سمجھا جاتا ہے۔ عام طور پر پائی کے ہندسوں کی ترتیب کو ایک خاص قسم کی شماریاتی بے ترتیبی سے قیاس کیا جاتا ہے لیکن ابھی تک اس کا کوئی ثبوت دریافت نہیں ہوا۔ پائی ایک ماورائی عدد ہے ماورائی عدد ایک ایسا عدد ہوتا ہے جو کسی ناطق عددی سر رکھنے والے غیر صفری کثیر الاسمی (polynomial) کا جزر نہ ہو۔ پائی کی ماورائیت سے مراد یہ ہے کہ پرکار اور فٹُے کی مدد سے ایک مخصوص سائز کے دائرے کو اس سائز کے مربع میں تبدیل کرنا ناممکن ہے اور یہ ایک قدیم معما ہے جو آج تک حل نہیں ہو سکا۔
قدیم تہذیبیں جن میں مصری تہذیب اور بابلی تہذیب شامل ہے کو عملی طور پائی کی واضح اور درست قیمت کی ضرورت ہوتی تھی۔ تقریباً 250 ق م میں یونانی ریاضی دان ارشمیدس نے پائی کے حساب کے لیے ایک الگورتھم بنایا۔ پانچویں صدی عیسوی میں نقطہ اعشاریہ کے بعد پائی کی قیمت چینی ریاضی میں تقریباً سات ہندسوں پر مشتمل تھی جبکہ ہندی ریاضی میں تقریباً پانچ ہندسوں پر مشتمل تھی۔ تاریخی طور پر اس کے ہزار سال بعد بھی پائی کا ایسا کلیہ جو لامتناہی سلسلے پر مشتمل ہو موجود نہ تھا۔ حتی کہ چودہویں صدی عیسوی میں ہندی ریاضی میں مدہاوا لیبنز سلسلہ( Madhava–Leibniz series )دریافت ہوا۔
بیسویں اور اکیسویں صدی عیسوی میں ریاضی دانوں اور کمپیوٹر کے سائنسدانوں نے پائی کو نئی جہت دی۔ کمپیوٹر کی حسابی طاقت نے پائی کو نقطہ اعشاریہ کے بعد کئی ٹریلین ہندسوں تک بڑھا دیا۔ عملی طور پر ریاضی کے حسابات میں پائی کے نقطہ اعشاریہ کے بعد چند سو ہندسوں کی ضرورت ہوتی ہے، جبکہ اس سے زیادہ کے حسابات سپر کمپیوٹر کو ٹیسٹ کرنے کے لیے یا اعلیٰ معیار کی لوگرتھم کے حسابات کے لیے استعمال ہوتے ہیں۔ پائی جیومیٹری اور تکونیات کے بہت سے کلیات میں استعمال ہوتا ہے خصوصی طور پر ان میں جن کا تعلق دائرہ اور کرہ یا بیضوی شکل سے ہو۔ اس کے علاوہ پائی طبیعیات کے بہت سے میدانوں میں استعمال ہوتا ہے۔ عالمی سطح پر پائی کی اہمیت کو اجاگر کرنے کے لیے **یومِ پائی** منایا جاتا ہے۔ یہ دن ہر سال مارچ کی چودہ تاریخ کو منایا جاتا ہے۔

## پائی تاریخ میں
قریبا تین ہزار قبل مسیح میں اہل بابل پائی کو 3 کے برابر سمجھتے تھے بعد میں یونانی ریاضیدان ارشمیدس نے اسے 7/1 3 اور 71/10 3 کے درمیان میں قرار دیا اس کی علامت π کو پہلی بار 1706ء میں استعمال کیا گیا اور اسے لیون ہارڈ ایولر نے 1737ء میں مقبول بنایا۔

: \pi = A/r^2.\,\!

## حوالہ جات


زمرہ:ریاضیاتی سلسلے
زمرہ:مختلط تحلیل
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
ترکستان

**ترکستان** کے معنی ترکوں کی سرزمین ہے جو وسط ایشیا کا ایک خطہ ہے جس میں آج بھی ترکوں کی اکثریت ہے۔ ترک اور فارسی کہانیوں میں اس کا حوالہ ملتا ہے اور یہ توران کا حصہ ہے۔ یہ اوغوز ترک، ترکمان، ازبک، قازق، خزر، کرغز اور ایغور قوموں کی سرزمین ہے۔ یہی اقوام وقت کے ساتھ ساتھ آگے بڑھتی گئیں اور آج ترکی (اناطولیہ و استنبول)، آذربائیجان اور تاتارستان انہی ترکوں کی ریاستیں ہیں۔

ترکستان کو مغربی اور مشرقی ترکستان میں تقسیم کیا گیا ہے۔ مغربی ترکستان وہ مسلم اکثریتی علاقہ ہے جس پر سوویت یونین نے قبضہ کر لیا تھا جبکہ مشرقی ترکستان اب بھی چین کے زیر قبضہ ہے جسے چین میں سنکیانگ کہا جاتا ہے۔ چین کے ایغور علیحدگی پسند سنکیانگ کو ایغورستان اور مشرقی ترکستان کہتے ہیں۔

ترکستان ایک شاندار تاریخ کا حامل ہے جو تین ہزار سال قبل مسیح سے شروع ہوتی ہے۔ یورپ اور چین کے درمیان تجارت کا اہم راستہ شاہراہ ریشم اسی سے ہوکر گذرتا ہے۔

مسلم سلطنتوں کا حصہ بننے کے بعد 1860ء میں مغربی علاقہ روسی سلطنت کے زیر اثر آگیا اور انقلاب روس کے بعد اسے ترکستان خود مختار سوویت اشتراکی جمہوریہ میں تبدیل کر دیا گیا اور بعد ازاں مسلمانوں کی مزاحمت کے خاتمے کے لیے اسے قازق، کرغز، تاجک، ترکمان اور ازبک سوویت اشتراکی جمہوری ریاستوں میں بانٹ دیا گیا۔ روس کے خاتمے کے بعد ان جمہوری ریاستوں نے آزادی حاصل کرلی۔

مشرق ترکستان جسے چینی ترکستان بھی کہا جاتا ہے ایغور ترکوں کی سرزمین ہے جس پر 18 ویں صدی کے وسط میں چنگ سلطنت نے قبضہ کر لیا اور سنکیانگ یعنی "نیا صوبہ" کا نام دیا۔ عوامی جمہوریہ چین نے اسے سنکیانگ ایغور خود مختار خطہ قرار دیا۔ صوبے میں خطے کی قدیم ایغوز ترک آبادی بتدریج کم ہوتی جا رہی ہے اور چین کی سب سے بڑی نسلی اکائی ہان کی تعداد میں تیزی سے اضافہ ہو رہا ہے۔ موجودہ اعدادہ و شمار کے مطابق ایغوز اب صوبے کی آبادی کا صرف 46 فیصد رہ گئے ہیں جب کہ 1948 میں ان کی آبادی خطے کی آبادی کا 98 فیصد تھی۔

## حوالہ جات

ترکستان
زمرہ:تاریخی خطے
زمرہ:ثقافتی حلقہ اثر
زمرہ:جغرافیہ وسطی ایشیا
زمرہ:سلطنت روس کی ذیلی تقسیم
زمرہ:سنکیانگ
زمرہ:مضامین جن میں روسی زبان کا متن شامل ہے
زمرہ:مقالے جن میں فارسی زبان کا متن ہے
زمرہ:منقسم خطہ جات
زمرہ:وسط ایشیا
زمرہ:ثقافتی خطے
زمرہ:اسلامی جمہوریتیں
زمرہ:تاریخ قازقستان
زمرہ:تاریخ کرغیزستان
زمرہ:تاریخ ازبکستان
زمرہ:تاریخ ترکمانستان
زمرہ:تاریخ سنکیانگ
زمرہ:ایشیا کے سابقہ ممالک
زمرہ:ترکی زبانیں
زمرہ:قوم پرستی
چوزہ

تصغیر|بائیں|ایک دن عمر کا چوزہ۔
**چوزہ** : کسی بھی پرندے کے بچے کو چوزہ کہتے ہیں۔ خاص طور پر مرغی کے بچے کو چوزہ کے نام سے پہچانا جاتا ہے۔

زمرہ:پرندے
زمرہ:طیوریات
پیار کا پہلا شہر

**پیار کا پہلا شہر** مستنصر حسين تارڑ کا ایک ناول ہے۔ یہ ان کے پیرس کے سفر سے ماخوذ ہے۔

پاسکل اور سنان کی دوستی اور علیحدگی ناول کا مرکزی خیال ہے۔ اس ناول نے چند سالوں میں چھپنے کا ریکارڈ قائم کیا ہے۔

یہ ناول ماسکو یونیورسٹی کے شعبہ اردو میں بطور سلیبس شامل ہے۔

زمرہ:مستنصر حسين تارڑ کے ناول
زپف کا قانون

"جتنا زیادہ اکثر ایک لفظ استعمال ہوتا ہے (خواہ عام آبادی میں یا کسی خاص گروہ میں) اس بات کا زیادہ احتمال ہے کہ یہ لفظ چھوٹا یا مختصر ہوتا جائے گا یا چھوٹے ہم معانی لفظ سے بدلا جائے گا۔"ماہر لسانیات زپف کا یہ قانون ہم اپنے روز مرہ میں استعمال کرتے ہیں یہ قانون ہماری اس انسانی عادت کو ظاہر کرتا ہے کہ ہم تھوڑی توانائی استعمال کر کے اپنی بات دوسروں تک پہنچا دینا چاہتے ہیں۔
## مثالیں
راولپنڈی کی بجائے پنڈی کہہ دینے سے دوسرا ہماری بات بھی سمجھ جاتا ہے اور ہماری آدھی توانائی بھی بچ جاتی ہے۔ قائد اعظم مسلم لیگ کی بجائے ق لیگ آسان اور چھوٹا ہے۔ پوری بسم اللہ لکھنے کی بجائے بسملہ یا 786 بہت ہی مناسب ہے۔

(God be with you) کی بجائے (Goodbye) چھوٹا اور مناسب ہے۔ United Nations Organisation کی بجائے (UNO) سے بھی کام چل جاتا ہے۔

## حوالہ جات

زمرہ:غیر مسلسل تقسیمات
زمرہ:کمپیوٹری لسانیات
زمرہ:ویکی ڈیٹا سے مطابقت رکھنے والی مختصر تفصیل
ویانا

**ویانا** (Vienna) آسٹریا کا دار الحکومت اور ملک کی 9 ریاستوں میں سے ایک ہے۔ یہ ملک کا سب سے بڑا شہر ہے جس کی آبادی 1.6 ملین ہے۔ اس کے علاوہ یہ آسٹریا کا ثقافتی، اقتصادی و سیاسی مرکز بھی ہے۔ ویانا وسط یورپ کے جنوب مشرقی گوشے میں دریائے ڈینیوب کے کنارے واقع ہے اور چیک جمہوریہ، سلوواکیا اور ہنگری کے قریب ہے۔ 2001ء میں شہر کے مرکز کو عالمی ثقافتی ورثہ قرار دیا گیا۔

## تاریخ

شہر کی بنیادیں 500 قبل مسیح میں پڑیں۔ 15 قبل مسیح میں شہر رومی سلطنت کا حصہ بنا اور یہ شمال کے جرمن قبیلوں کی جارحیت کے خلاف اہم سرحدی شہر تھا۔

قرون وسطی میں یہ شہر بیبن برگ اور ہیبس برگ خاندانوں کا پایہ تخت تھا۔ 16 ویں اور 17 ویں صدی میں عثمانی ترکوں کی یورپ میں فتوحات کا سلسلہ جاری تھا لیکن وہ ویانا سے آگے نہ بڑھ سکے اور 1529ء اور 1683ء میں دو عظیم محاصرے ناکام ہو گئے۔ جس طرح جنگ ٹورس نے مغربی یورپ میں اسلام کی پیش قدمی روکی اسی طرح ویانا کے محاصروں کی ناکامی سے وسط یورپ میں اسلام مزید نہ پھیل سکا۔ یورپ کی مسیحی تاریخ میں محاصرہ ویانا کی فتوحات انتہائی اہمیت کی حامل ہیں۔

1805ء میں شہر آسٹرین سلطنت کا دار الحکومت بنا اور بعد ازاں آسٹرو ہنگرین کا پایہ تخت قرار پایا اور یورپی و عالمی سیاست میں اہم ترین کردار ادا کیا۔ 1918ء میں پہلی جنگ عظیم کے بعد ویانا جمہوریہ آسٹریا کا دار الحکومت بنا۔ 1938ء سے دوسری جنگ عظیم کے اختتام تک ویانا برلن کے مقابلے میں اپنا دار الحکومت کا اعزاز کھوچکا تھا۔ 1945ء میں اتحادی افواج نے ویانا کو 4 حصوں میں تقسیم کر دیا۔

تصغیر|700px|وسط|ویانا
## مذہب

2001ء کی مردم شماری کے مطابق شہری آبادی کی مذہبی تقسیم مندرجہ ذیل ہے۔

## بین الاقوامی حیثیت

تصغیر|ویانا میں قائم اقوام متحدہ کے دفاتر

اقوام متحدہ اور کئی دیگر عالمی تنظیموں اور اداروں کے دفاتر ویانا میں قائم ہیں جن میں اقوام متحدہ کی صنعتی ترقی کی تنظیم UNIDO، تیل برآمد کرنے والے ممالک کی تنظيم OPEC، عالمی ادارہ جوہری توانائی IAEA، جوہری تجربات پر پابندی کے معاہدے کے ادارے CTBTO اور یورپ میں تحفظ اور تعاون کی انجمن OSCE کے دفاتر شامل ہیں۔

مزید برآں اقوام متحدہ کے کمیشن برائے بین الاقوامی تجارتی قوانین UNCITRAL کا دفتر بھی ویانا میں قائم ہے۔

## جڑواں شہر
* 30px بلغراد، سربیا
* 30px براسلاوا، سلوواکیا
* 30px بڈاپسٹ، ہنگری
* 30px لوبلیانا، سلووینیا
* 30px تل ابیب، اسرائیل
* 30px وارسا، پولینڈ
* 30px زغرب، کرویئشا
* 30px کیف، یوکرین


Wien-vom Oberen Belvedere-104-2009-gje.jpg
Wien-Parlament-136-Saeulen-2008-gje.jpg
Wien-Hofburg-109-Heldenplatz-2007-gje.jpg
Wien-Hofburg-142-Michaelerplatz-Einfahrt-Fiaker-2007-gje.jpg
Wien-Favoriten-Wasserturm-02-2009-gje.jpg
Wien-Kohlmarkt-34-Nr 14-Cafe Demel-Osterdekoration-2008-gje.jpg
Wien-St-Ulrichs-Platz-02-2007-gje.jpg
Wien-Operngasse-10-Nr 7-Cafe Museum-2013-gje.jpg
Wien-Heuriger Poetzleinsdorf-12-2009-gje.jpg


## حوالہ جات

زمرہ:آسٹریا کی ریاستیں
زمرہ:آسٹریا کے آباد مقامات
زمرہ:آسٹریا کے شہر
زمرہ:آسٹریا میں مقامات عالمی ثقافتی ورثہ
زمرہ:آسٹریا میں یونیورسٹی شہر
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:خطرہ سے دوچار عالمی ثقافتی ورثہ مقامات
زمرہ:دار الحکومت
زمرہ:دریائے ڈینیوب پر آباد مقامات
زمرہ:ملین آبادی کے شہر
زمرہ:یورپی دارالحکومت
زمرہ:یونیورسٹی شہر
زمرہ:شہر ریاستیں
زمرہ:پہلے ہزارے قبل مسیح میں قائم ہونے والے آباد مقامات
زمرہ:ویکی ڈیٹا سے مختلف مختصر وضاحت
زمرہ:ترکی سے باہر ترک برادریاں
زمرہ:آسٹریا کے شہر اور قصبات
سقوط بغداد

موجودہ عراق کا دار الحکومت بغداد تاریخ میں تین مرتبہ بیرونی حملہ آوروں کے ہاتھوں تباہ ہوا ہے۔ ایک مرتبہ 1258ء میں منگولوں کے ہاتھوں، دوسری مرتبہ1917ء میں برطانوی افواج کی جانب سے بغداد پر قبضے اور آخری مرتبہ 2003ء میں امریکا کی زیر قیادت اتحادی افواج کے ہاتھوں۔ تینوں کے الگ الگ مضامین کے لیے

* سقوط بغداد 1258ء
* سقوط بغداد 2003ء

زمرہ:بغداد کے محاصرے
زمرہ:ویکی ڈیٹا سے مختلف مختصر وضاحت
تکریت

تصغیر|دریائے دجلہ کے کنارے صدام حسین کے محل کا ایک منظر
**تکریت** عراق کا ایک قصبہ ہے جو دار الحکومت بغداد سے 140 کلومیٹر شمال مغرب میں دریائے دجلہ کے کنارے سامرا کے قریب واقع ہے۔ 2002ء کے مطابق اس کی آبادی 28 ہزار 900 تھی اور یہ صوبہ صلاح الدین کا انتظامی مرکز ہے۔

ایوبی سلطنت کا بانی اور فاتح بیت المقدس صلاح الدین ایوبی 1137ء میں تکریت میں پیدا ہوا تھا جس نے صلیبی جنگوں کے دوران عیسائیوں کو مسلسل شکستیں دیکر عالمی شہرت حاصل کی اور 1187ء میں بیت المقدس کو صلیبیوں سے آزاد کرایا۔ عراق کا وہ صوبہ جس میں تکریت واقع ہے صلاح الدین ایوبی کے نام پر ہی صوبہ صلاح الدین کہلاتا ہے۔ 1394ء میں تیمور لنگ نے اسے تباہ کیا

پہلی جنگ عظیم کے دوران ستمبر 1917ء میں برطانوی افواج نے سلطنت عثمانیہ کے خلاف جنگ کے دوران تکریت پر قبضہ کیا۔

یہ شہر عراق کے سابق صدر صدام حسین کی بھی جائے پیدائش ہے جو 1937ء میں یہیں پیدا ہوئے۔ ان کے دور میں عراق پر زیر اقتدار پر حکومتی اراکین کی اکثریت اسی شہر سے تعلق رکھتی تھی۔

2003ء میں عراق پر امریکی جارحیت اور سقوط بغداد کے بعد صدام حسین اسی شہر کے نواح میں چھپ گئے اور بالآخر 13 دسمبر 2003ء کو امریکی افواج نے انھیں تکریت سے 15 کلومیٹر جنوب میں ایک زیر زمین پناہ گاہ سے گرفتار کر لیا۔

زمرہ:ایشیائی شہر
زمرہ:عراق کے شہر
زمرہ:عراق کے ضلعی دار الحکومت
زمرہ:عراق میں آشوری برادری
زمرہ:محافظہ صلاح الدین
زمرہ:مضامین جن میں سریانی زبان کا متن شامل ہے
زمرہ:مقالے جن میں عربی زبان کا متن ہے
نجم الدین ایوب

**نجم الدین ایوب** یا نجم الدین ابن شاذی (انتقال: 9 اگست 1173ء) کرد نسل کا ایک سپاہی، سیاست دان اور فاتح بیت المقدس صلاح الدین ایوبی کے والد تھے۔

## ابتدائی زندگی

نجم الدین ایوب شاذی ابن مروان کے صاحبزادے اور شیر کوہ کے بھائی تھے۔۔ وہ کرد نسل کے قبیلے روادیہ سے تعلق رکھتے تھے۔ ان کے آل شداد سے قریبی تعلقات تھے اور 1130ء میں ان کی حکومت کے خاتمے کے بعد پہلے بغداد اور بعد ازاں تکریت منتقل ہو گئے جہاں انھیں علاقے کے حاکم بہروز نے گورنر مقرر کر دیا۔ شاذی کے انتقال کے بعد نجم الدین ایوب نے اپنے والد کی جگہ تکریت کی گورنری سنبھالی۔

1132ء میں ایوب نے زنگی خاندان کے لیے خدمات انجام دیں اور تکریت کے قریب سلجوق سلطان کے خلاف جنگ میں حصہ لیا۔ نجم الدین نے دریائے دجلہ عبور کرتے ہوئے عماد الدین زنگی کی جان بھی بچائی۔ 1136ء میں شیر کوہ نے تکریت میں ایک مسیحی کو قتل کر دیا جس پر دونوں بھائیوں کو جلاوطن کر دیا گیا۔ کہا جاتا ہے جس رات انھوں نے تکریت چھوڑا اسی رات نجم الدین کے ہاں بیٹا پیدا ہوا جس کا نام یوسف رکھا گیا یہی یوسف بعد ازاں صلاح الدین ایوبی کے نام سے دنیا بھر میں پہچانا گیا۔

عماد الدین زنگی نے نجم الدین کو بعلبک کا گورنر مقرر کیا لیکن جب 1146ء دمشق کے بوری اتابک معین الدین نے اس کو فتح کر لیا تو نجم دمشق آگیا۔ دوسری صلیبی جنگ کے دوران نور الدین زنگی نے شہر فتح کر لیا اور ایوب کو دمشق کا گورنر مقرر کیا۔

ایوب کے صاحبزادے صلاح الدین نے بھی نور الدین زنگی کی افواج میں خدمات انجام دیں اور فتح مصر میں اپنے چچا شیر کوہ کے ہمراہ تھا۔

## انتقال

نجم الدین 31 جولائی 1173ء کو شہسواری کے دوران میں ایک حادثے کا شکار ہو گئے اور 9 اگست کو خالق حقیقی سے جا ملے۔

صلاح الدین ایوبی کی ایوبی سلطنت کا نام نجم الدین ایوب کے نام پر ہی رکھا گیا ہے تھا۔

نجم الدین ایوب کی اولاد میں
* صلاح الدین یوسف 1137ء تا 1193ء
* الملک العادل سیف الدین ابوبکر احمد 1145ء تا 1218ء
* الملک المعظم شمس الدولہ توران شاہ انتقال1181ء
* تاج الملک ابو سعید بوری انتقال 1184ء
* المالک العزیز سیف الاسلام تغتکین انتقال 1197ء
* ست الشام
* ربیعہ خاتون

دیگر نامعلوم بیٹیاں شامل تھیں۔
## حوالہ جات

زمرہ:1173ء کی وفیات
زمرہ:بارہویں صدی کی کرد شخصیات
زمرہ:بارہویں صدی کے مسلمان
زمرہ:ایوبی سلطنت
زمرہ:عرب جرنیل
زمرہ:قرون وسطی کے مسلمان سپاہ سالار
زمرہ:کرد عسکری شخصیات
زمرہ:کردی سیاست دان
زمرہ:مسلم جوامع
زمرہ:صلاح الدین ایوبی
زمرہ:کرد مسلم شخصیات
زمرہ:گھڑ سواری کے حادثے میں اموات
زمرہ:تاریخ سوریہ
زمرہ:سوری مسلم شخصیات
زمرہ:صلیبی جنگوں میں شریک مسلمان
رودبار انگلستان

تصغیر|رودبار انگلستان کانقشہ

**رودبار انگلستان** یا **انگلش چینل** بحر اوقیانوس کا ایک حصہ ہے جو برطانیہ عظمی کو شمالی فرانس سے جدا اور بحیرہ شمال کو بحر اوقیانوس سے منسلک کرتا ہے۔ یہ 563 کلومیٹر (350 میل) طویل اور زیادہ سے زیادہ 240 کلومیٹر (150 میل) چوڑی ہے۔ آبنائے ڈوور اس کا سب سے کم چوڑا مقام ہے جو محض 34 کلومیٹر (21 میل) چوڑا ہے اور رودبار انگلستان کے مشرقی کنارے پر واقع ہے۔ رومی سلطنت کے دور میں یہ رودبار Oceanus Britannicus کہلاتی تھی اور 1549ء تک اسے بحیرہ برٹش کہا جاتا تھا۔

رودبار انگلستان کم گہری ہے جس کی گہرائی 120 میٹر سے 26 میٹر کے درمیان ہے۔

یہ رودبار انگلستان کی قدرتی محافظ ہے اور یہ کئی جنگوں کی شاہد رہ چکی ہے جن میں زمانہ جدید میں نپولین کی جنگیں، دوسری جنگ عظیم میں نازی جرمنی کی جارحیت اور زمانہ قدیم میں رومیوں کی فتح برطانیہ، 1066ء میں نارمن فتوحات اور 1588ء میں ہسپانوی ارماڈا شامل ہیں۔

برطانیہ اور فرانس کی جانب سے رودبار کے دونوں جانب واقع شہروں کے لیے کشتیوں اور جہازوں کے ذریعے سفری خدمات مہیا کی گئی ہیں جبکہ دونوں ممالک کے دار الحکومت لندن اور پیرس کے درمیان فاصلہ گھٹانے کے لیے رودبار انگلستان کے نیچے سے ایک سرنگ تعمیر کی گئی جسے "چینل ٹنل" یعنی "رودبار سرنگ" کہاجاتا ہے۔ یہ پہلی بار 1994ء میں کھولی گئی اور اس کے ذریعے پہلی مرتبہ برطانیہ سے کوئی ریل گاڑی فرانس پہنچی۔ پیرس، برسلز اور لندن آج کل یورو اسٹار نامی ریل گاڑی کے ذریعے ایک دوسرے سے منسلک ہیں۔

[تصغیر|450px|وسط|رودبار انگلستان [آبنائے ڈوور کے مقام پر]]

زمرہ:بحر اوقیانوس کے مختتم بحیرات
زمرہ:بحیرہ شمال
زمرہ:بین الاقوامی آبنائے
زمرہ:جغرافیہ مملکت متحدہ
زمرہ:جنوبی انگلستان
زمرہ:رودبار
زمرہ:یورپی بحیرات
زمرہ:ویکی ڈیٹا سے مطابقت رکھنے والی مختصر تفصیل
زمرہ:جغرافیہ مغربی یورپ
زمرہ:جغرافیہ فرانس
زمرہ:جغرافیہ انگلستان
زمرہ:گرمائی اولمپکس 1900ء کے مقامات
زمرہ:گرمائی اولمپکس 1924ء کے مقامات
زمرہ:آب راہیں
بحیرہ شمال

[تصغیر|امریکی خلائی تحقیقاتی ادارہ [ناسا کی جانب سے لی گئی بحیرہ شمال کی خلائی تصویر]]

**بحیرہ شمال** (تاریخی نام: بحر جرمن، انگریزی: North Sea) بحر اوقیانوس کا ایک حصہ ہے جو مشرق میں ناروے اور ڈنمارک، مغرب میں اسکاچستان اور انگلستان اور جنوب میں جرمنی، نیدرلینڈز، بیلجیئم اور فرانس کے درمیان ہے۔ بحیرہ شمال جنوب میں آبنائے ڈوور اور رودباد انگلستان کے ذریعے اور شمال میں بحیرہ ناروے کے ذریعے بحر اوقیانوس سے منسلک ہے۔

بحیرہ شمال میں گرنے والے اہم دریاؤں میں دریائے فورتھ، دریائے ایلب، دریائے ویزر، دریائے ایمس، دریائے رائن، دریائے میوس، دریائے شیلٹ، دریائے ٹیمز اور دریائے ہمبر شامل ہیں۔ دنیا کی مصروف ترین مصنوعی آبی گذرگاہوں میں سے ایک "نہر کائل" بحیرہ شمال کو بحیرہ بالٹک سے منسلک کرتی ہے۔

تاریخ میں یہ سمندر “مارے گرمنکم” یعنی بحر جرمن یا بحیرہ جرمن کے نام سے جانا جاتا تھا۔ یہ نام انگریزی اور دیگر زبانوں میں رائج تھا اور 18 ویں صدی تک بحیرہ شمال کے ساتھ ساتھ استعمال کیا جاتا تھا۔ 19 ویں صدی کے اواخر میں بحیرہ جرمن کا استعمال جرمنی میں بھی بہت قلیل پیمانے پر رہ گیا۔ ڈینش زبان میں بحیرہ شمال کو ویسٹر ہاویٹ بھی کہا جاتا ہے جس کا مطب بحر مغرب ہے کیونکہ یہ ڈنمارک کے مغرب میں واقع ہے۔ ڈینش زبان میں بحیرہ شمال کو نوردسوں بھی کہا جاتا ہے۔


زمرہ:انگلستان کے اجسام آب
شمال
زمرہ:بحر اوقیانوس کے مختتم بحیرات
شمال
زمرہ:مملکت متحدہ میں اجسام آب
زمرہ:بلجئیم میں اجسام آب
زمرہ:جرمنی کے اجسام آب
زمرہ:فرانس کے اجسام آب
زمرہ:ناروے کے اجسام آب
زمرہ:ناروے کے بحیرات
زمرہ:نیدرلینڈز کے اجسام آب
شمال
زمرہ:ڈنمارک کے اجسام آب
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:جغرافیہ مغربی یورپ
زمرہ:جرمنی کی وفاقی آب راہیں
شیر کوہ

**شیر کوہ** (مکمل نام: اسد الدین شیر کوہ بن شاذی) ایک مسلمان عسکری کماندار تھا جو فاتح بیت المقدس صلاح الدین ایوبی کا چچا تھا۔

وہ موجودہ آرمینیا کے ایک قصبے ڈوین کے ایک کرد گاؤں سے تعلق رکھتا تھا۔ وہ ایک کرد حکمران شاذی کا بیٹا اور ایوبی سلطنت کے جد اعلی نجم الدین ایوب کا بھائی تھا۔ ان کا خاندان آل شداد سے قریبی تعلق رکھتا تھا اور 1130ء میں ان کی حکومت کے خاتمے کے بعد وہ پہلے بغداد اور بعد ازاں تکریت منتقل ہو گئے۔

1163ء میں شیر کوہ نے نور الدین زنگی کو قائل کیا کہ وہ اسے مصر بھیجے تاکہ فاطمی سلطنت کا مسئلہ حل کیا جاسکے۔ اس سفر میں صلاح الدین ایوبی بھی شیر کوہ کے ہمراہ تھا۔ کئی نشیب و فراز کے بعد 1169ء میں شیر کوہ کا فاتح دستہ قاہرہ میں داخل ہوا تاہم دو ماہ بعد ہی اس کا انتقال ہو گیا اور اس کی ذمہ داری بھتیجے صلاح الدین ایوبی نے سنبھالی۔ جس نے نور الدین زنگی کے انتقال پر ایوبی سلطنت کی بنیاد رکھی۔

زمرہ:ایوبی سلطنت
زمرہ:بارہویں صدی کی کرد شخصیات
زمرہ:بارہویں صدی کے مسلمان
زمرہ:صلاح الدین ایوبی
زمرہ:صلیبی جنگوں میں شریک مسلمان
زمرہ:صلیبی-فاطمی جنگیں
زمرہ:فاطمی وزراء
زمرہ:قرون وسطی کے مسلمان سپاہ سالار
زمرہ:کرد حکمران
زمرہ:کرد شخصیات
زمرہ:کرد مسلم شخصیات
زمرہ:کردی سیاست دان
زمرہ:مسلم جوامع
زمرہ:ویکی ڈیٹا سے مختلف مختصر وضاحت
زمرہ:1169ء کی وفیات
کمیت

کسی جسم میں موجود مادے کی مقدار کو اس کی **کمیت** کہتے ہیں۔ اگرچہ عام طور پر کمیت اور وزن کو ہم معنی سمجھا جاتا ہے مگر ایسا نہیں ہے۔ وزن سے مراد وہ قوت ہوتی ہے جس سے زمین کسی مادی شے کو اپنی طرف کھینچتی ہے۔ کمیت کسی طبیعی جسم کی طبیعی خاصیت بھی ہے اور جب اس جسم پر قوت لگائی جائے تو اس کے اسراع میں مزاحمت کی پیمائش بھی ہے۔ کسی جسم کی کمیت اس کی دوسرے مادی اجسام کی طرف ثقلی کشش کی وضاحت کرتا ہے۔

علمِ طبیعیات میں کمیت وزن کی طرح نہیں ہے اگرچہ بعض اوقات  کمیت کی وضاحت کے لیے کسی جسم کے وزن کی پیمائش عام ترازو کی بجائے کمانی دار ترازو سے پہلے سے معلوم کمیتوں سے موازانہ کر کے کی جاتی ہے۔
کسی جسم کا وزن زمین کی نسبت چاند پر کم ہوگا کیونکہ چاند کی کشش ثقل زمین کی نسبت کم ہے۔ لیکن ان کی کمیت ایک جیسی ہوگی اس کی وجہ یہ ہے کہ وزن صرف ایک قوت ہے جبکہ کمیت کسی جسم کی وہ خاصیت ہے جو (کششِ ثقل کے ساتھ) اس قوت کی طاقت کی وضاحت کرتا ہے۔
بین الاقوامی نظام اکائیات میں کمیت کی اکائی کلوگرام ہے اور اسے ایس آئی اکائی علامت kg سے ظاہر کیا جاتا ہے۔

کمیت
زمرہ:ایس آئی بنیادی مقداریں
زمرہ:کلاسیکی میکانیات
زمرہ:طبیعی مقداریں
زمرہ:طبیعیات
زمرہ:طبیعیاتی تصورات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
اکسائی چن

کشمیر کے دیگر علاقو ں پر مضامین کے لیے کشمیر (ضد ابہام)

تصغیر|پاکستان، بھارت اور چین کی سرحد، اکسائی چن واضح ہے

**اکسائی چن** یا **[[اقسای چن]]** (; ، *Aksā'ī cin*; ; ) چین، پاکستان اور بھارت کی سرحد پر واقع ایک علاقہ ہے جو چین کے زیر انتظام ہے جبکہ بھارت اس پر اپنا دعوی رکھتا ہے۔ اکسائی چن بھارت اور چین کے درمیان دو سرحدی تنازعات میں سے ایک ہے۔ جغرافیائی طور پر یہ علاقہ سطح مرتفع تبت کا حصہ ہے۔ ہمالیہ اور دیگر پہاڑی سلسلوں کے باعث علاقے میں آبادی بہت کم ہے۔

تاریخی طور پر یہ علاقہ مملکت لداخ کا حصہ تھا جو 19 ویں صدی میں کشمیر میں شامل ہو گئی۔ چین کے علاقوں تبت اور سنکیانگ کے درمیان اہم ترین شاہراہ اسی علاقے سے گذرتی ہے جس کے باعث یہ چین کے لیے انتہائی اہمیت کا حامل علاقہ ہے۔ یہ مسلم اکثریتی سنکیانگ صوبے کا حصہ ہے۔
## تاریخ
تاریخی طور پر یہ علاقہ کشمیر کا حصہ تھا اٹھارہویں صدی میں سکھ سلطنت نے کشمیر(بشمول اکسائی چن) سمیت پنجاب خیبر پختونخوا پر قبضہ کر لیا سکھ سلطنت نے 1841ء میں چین کے علاقے تبت پر بھی حملہ کر دیا لیکن چینی فوج نے اسے شکست فاش دی اور اکسائی چن پر بھی قبضہ کر لیا 1846ء میں سکھ سلطنت کا خاتمہ ہو گیا اکسائی چن بدستور چین کے قبضے میں رہا 1947ء میں بھارت کی آزادی کے بعد بھارت نے اس علاقے کا دعوی کرنا شروع کر دیا۔

## مزید دیکھیے
اقسای قازاق خود مختار کاؤنٹی

اکسائی چن
زمرہ:بھارت چین سرحد
زمرہ:بھارت کے علاقائی تنازعات
زمرہ:پاک چین تعلقات
زمرہ:پاکستان کے علاقائی تنازعات
زمرہ:پاکستان کے علاقوں پر قبضہ
زمرہ:تاریخ جموں و کشمیر
زمرہ:تاریخ لداخ
زمرہ:جغرافیہ سنکیانگ
زمرہ:جغرافیہ لداخ
زمرہ:چین
زمرہ:چین بھارت تعلقات
زمرہ:ختن پریفیکچر
زمرہ:خود مختار بھارت
زمرہ:عوامی جمہوریہ چین کے علاقائی تنازعات
زمرہ:کشمیر
زمرہ:لداخ
زمرہ:مضامین جن میں آسان چینی زبان کا متن شامل ہے
زمرہ:جغرافیہ تبت
زمرہ:چھوٹے پیغام خانوں کا استعمال کرنے والے مضامین
زمرہ:غیرموجود آئی ایس بی این کے ساتھ صفحات
زمرہ:تاریخ چین
زمرہ:تاریخ ہندوستان
زمرہ:عوامی جمہوریہ چین کی جنگیں
زمرہ:چین کے خطے
زمرہ:بھارت کے خطے
زمرہ:چین بھارت جنگ
شوکت صدیقی

**شوکت صدیقی** (پیدائش: 20 مارچ، 1923ء - وفات: 18 دسمبر، 2006ء) پاکستان سے تعلق رکھنے والے اردو کے شہرۂ آفاق ناول و افسانہ نگار تھے جو اپنے ناول "خدا کی بستی" کی وجہ سے عالمی شہرت رکھتے ہیں۔

## حالات زندگی
شوکت صدیقی 20 مارچ، 1923ء کو برطانوی ہندوستان کے علاقے لکھنؤ میں پیدا ہوئے ۔ 1946ء میں سیاسیات میں ایم اے کرنے کے بعد 1950ء میں کراچی آ گئے۔ کراچی میں 1952ء میں ثریا بیگم سے شادی ہوئی۔ ناولوں اور متعدد کہانیوں کے مجموعوں کے خالق کے علاوہ علاوہ وہ اردو کے ایک ممتاز صحافی بھی تسلیم کیے جاتے تھے اور متعدد نامور صحافی ان سے صحافت سیکھنے کا اعتراف کرتے ہیں۔ وہ کئی ہفت روزہ اور روزنامہ اخبارات سے وابستہ رہے۔ تاہم عملی زندگی کا آغاز انیس سو چوالیس میں ماہنامہ ’ترکش‘ سے کیا۔ وہ روزنامہ ’مساوات‘ کراچی کے بانی ایڈیٹر اور روزنامہ "مساوات" لاہور اور روزنامہ "انجام" کے چیف ایڈیٹر بھی رہے۔ ایک عرصہ تک وہ ہفت روزہ ’الفتح‘ کراچی کے سربراہ بھی رہے جس اخبار میں کئی ادبی صحافیوں نے کام کیا جنھیں آج پاکستان کے بڑے صحافیوں میں شمار کیا جاتا ہے۔

## اعزازات
آپ نے درج ذیل اعزازات حاصل کیے:
* آدم جی ادبی ایوارڈ (1960ء)
* تمغائے حسن کارکردگی (1997ء)
* کمال فن ایوارڈ (2002ء)
* ستارۂ امتیاز (2003ء)
* خواجہ غلام فرید آدبی ایوارڈ (2000ء)

## تصانیف
شوکت صدیقی نے کئی ڈرامے، کالم، ناول اور افسانے لکھے۔ آپ کے کالم ’طبقاتی جدوجہد اور بنیاد پرستی‘ کے عنوان سے کتابی شکل میں شائع ہو چکے ہیں۔

### افسانے
آپ کے افسانوی مجموعوں میں ’تیسرا آدمی‘ 1952ء، ’اندھیرا اور اندھیرا‘ 1955ء، ’راتوں کا شہر‘ 1956ء اور ’کیمیا گر‘ 1984ء شامل ہیں۔

### ناول
شوکت صدیقی کے ناولوں میں ’کمیں گاہ‘ 1956ء، ’خدا کی بستی‘ 1958ء، ’جانگلوس‘ 1988ءاور ’چار دیواری‘ 1990ء میں شائع ہوئے۔

"جانگلوس" ان کا ایک طویل ناول ہے جس کے اب تک کئی ایڈیشن شائع ہو چکے ہیں۔ اس ناول کوپنجاب کی الف لیلیٰ بھی کہا جاتا ہے۔ ان کے ناول "خدا کی بستی" کے 46 ایڈیشن شائع ہوئے اور یہ اردو کا واحد ناول ہے جس کا 42 دیگر زبانوں میں ترجمہ بھی ہوا۔

## ٹی وی پروڈکشن
’خدا کی بستی‘ کو حال میں تیسری مرتبہ قومی ٹیلی وژن پر پیش کیا گیا جبکہ "جانگلوس" کے ٹی وی پروڈکشن کے حقوق بھی ایک نجی ٹی وی چینل خرید رہا تھا۔ ان کے ناول "چار دیواری" کو لکھنوی الف لیلیٰ کہا جاتاہے۔ لکھنؤ کے زوال پزیر معاشرے کی کہانی، جہاں ایک تہذیب ختم اور دوسری دنیا جنم لے رہی تھی۔ لیکن یہاں کے لوگ پرانی یادوں اور عظمتوں کو سینوں سے لگائے ہوئے ہیں۔

## وفات
کراچی میں علالت کے بعد 18 دسمبر، 2006ء کو ان کا انتقال ہوا اور کراچی ہی میں دفن ہوئے۔

## بیرونی روابط
* بی بی سے کو شوکت صدیقی کا دیا گیا انٹرویو 
* Shaukat Siddiqui passes away – the daily Dawn''
* Pakistan Research Repository – A Critical and Research Review of Shaukat Siddiqui Ideology and Art
* The Nation Obituary

## حوالہ جات

20 مارچ کی پیدائشیں

زمرہ:آدم جی ادبی اعزار کے وصول کنندگان
زمرہ:آدم جی ادبی انعام یافتگان
زمرہ:اردو ادب
زمرہ:اردو ناول نگار
زمرہ:اردو نثر نگار
زمرہ:بیسویں صدی کے ناول نگار
زمرہ:پاکستانی اخبار مدیران
زمرہ:پاکستانی افسانہ نگار
زمرہ:پاکستانی ڈراما نگار اور ڈراما نویس
زمرہ:پاکستانی مرد صحافی
زمرہ:پاکستانی مصنفین
زمرہ:پاکستانی ناول نگار
زمرہ:پاکستانی نثر نگار
زمرہ:کراچی کی شخصیات
زمرہ:کراچی کے مصنفین
زمرہ:لکھنؤ کے مصنفین
زمرہ:لکھنوی شخصیات
زمرہ:مہاجر شخصیات
زمرہ:18 دسمبر کی وفیات
زمرہ:1923ء کی پیدائشیں
زمرہ:2006ء کی وفیات
سبحانی بایونس

پاکستان کے نامور اداکار، انھوں نے اپنے اداکاری کی ابتدا اسٹیج ڈراموں سے کی اور ریڈیو کے ساتھ ساتھ ٹی وی سے بھی منسلک رہے۔

انھوں نے تعلیم بالغان، محمد بن قاسم، قصہ چاردرویش، مرزا غالب بند روڈ، خدا کی بستی، تنہائیاں، سسی پنوں، دو دونی پانچ جیسے سپر ہٹ ڈراموں میں کام کیا۔تعلیم بالغان میں قصائی کے کردار سے انھیں شہرت حاصل ہوئی۔

پاکستان ٹی پی وی پر انھوں نے آخری ڈراما ’باادب باملاحظہ‘ کیا جس کے بعد علالت کے باعث اداکاری سے کنارہ کشی اختیار کر لی تھی۔

وہ اپنے منفرد لب و لہجے کی وجہ سے وہ پاکستان ریڈیو کے صداکاروں میں بھی منفرد حیثیت رکھتے تھے۔ کراچی میں انتقال ہوا۔

## حوالہ جات

زمرہ:1931ء کی پیدائشیں
زمرہ:2006ء کی وفیات
زمرہ:پاکستانی فلمی اداکار
زمرہ:پاکستانی مرد فلمی اداکار
زمرہ:حضرمی شخصیات
زمرہ:حیدرآبادی نژاد پاکستانی شخصیات
زمرہ:حیدرآباد، بھارت کی شخصیات
زمرہ:حیدرآباد، بھارت کے مرد اداکار
زمرہ:پاکستانی ریڈیو شخصیات
زمرہ:کراچی کی شخصیات
زمرہ:کراچی کے اداکار
زمرہ:کراچی کے مرد اداکار
زمرہ:یمنی نژاد پاکستانی شخصیات
زمرہ:مہاجر شخصیات
زمرہ:کراچی کی ریڈیو شخصیات
دم دار سیارے

**دم دار ستاروں** کا انگریزی لفظ کامٹ(Comet) یونانی لفظ کوم kome سے ماخوذ ہے۔ جس کا مطلب ہے بال۔

تصغیر|250px|ہیل بوپ ، ایک دم دار سیارہ یا comet۔ بہت غور سے دیکھنے پر اس کی دوسری دم بھی نظر آتی ہے جو نیلے رنگ کی ہے۔
تصغیر|بائیں|250px|ہر دم دار سیارے کی عام طور پر دو دمیں ہوتی ہیں۔ ایک دھول کی بنی ہوئی جو ترچھی شکل کی ہوتی ہے اور دوسری ion کی بنی ہوئی جو سیدھی ہوتی ہے اور سورج کی مخالف سمت جاتی ہے اور اس تصویر میں نیلے رنگ کی ہے۔

تصغیر|بائیں|250px|دم دار سیارے کی دو دمیں مخالف سمتوں میں نظر آ سکتی ہیں حالانکہ وہ ایک ہی طرف ہوتی ہیں۔یہ بھی اجرام فلکی کا حصہ ہیں۔ یہ نسبتا چھوٹے چھوٹے ذرات سے تشکیل پاتے ہیں۔ اور ان کے گرد گیسی غلاف ہوتا ہے۔ چند دم دار ستارے سورج کے گرد مختصر وقت میں چکر لگا لتے ہیں۔

لیکن وقفے کے ساتھ برہنہ آنکھ naked eye سے نطر آنے والا دمدار ستارہ "ہیلی" ہے۔ یہ ہر 76 برس بعد اپنے مدار میں زمین کے قریب ترین آتا ہے۔ اسے برطانوی ماہر فلکیات ایڈمنڈ ہیلی (1742 تا 1656) کے نام سے موسوم کیا گیا ہے۔ اس کی پیش گوئی کے مطابق یہ ستارہ 1759 میں نظر آیا تھا۔

## نگار خانہ

File:Comet P1 McNaught02 - 23-01-07-edited.jpg|
File:Great Comet of 1882.jpg|
File:Great Comet 1861.jpg|



زمرہ:اجرام فلکی
زمرہ:خارج ارضی پانی
زمرہ:نظام شمسی
زمرہ:ویکی ڈیٹا سے مختلف مختصر وضاحت
جوزیف باربیرا

امریکا کے معروف کارٹونسٹ اور ’ٹام اینڈ جیری ‘ جیسے معروف کرداروں کے خالق۔ باربیرا کی پرورش نیویارک بروکلن میں ہوئی تھی اور انھوں نے بینک میں ملازمت سے اپنے کریئر کا آغازکیا تھا۔

باربیرا اپنے بہترین کرداروں کے سبب زندہ و جاوید رہیں گے

تاہم ان کے تیار کیے گئے کافی خاکے مشہور ہوئے اور اخباروں میں کارٹون کی حیثیت سے انھیں کافی شہرت ملی۔ یہی شوق انھیں اینیمیشن کی طرف لے جانے کا سبب بننا۔

1937 میں ایم جی ایم سٹوڈیو میں باربیراکی ملاقات ہانہ سے ہوئی تھی۔ دونوں نے’ پس گیٹس دی بوٹ، نامی بلی اور چوہے کا کردار تیار کیا جو بعد میں ’ٹام اینڈ جیری‘ کے نام سے بہت مشہور ہوا۔

اس جوڑی کی سترہ برس کی شراکت کا نتیجہ یہ نکلا کہ اس کردار کو چودہ باراکیڈمی ایوارڈ کے لیے نامزد کیا گیا اور سات بار اسے انعام ملا۔

اسی جوڑي نے سنہ 1969 میں اسکوبی - ڈو نامی کردار کی تخلیق کی جو بہت مقبول ہوا۔ یہ کردار مستقل سترہ برسوں تک ٹیلی ویژن پر چھایا رہا جو اپنے آپ میں ایک ریکارڈ ہے۔

سنہ 1957 میں ولیم ہانہ نے ایم جی ایم سٹوڈیو کو خیر باد کہہ دیا اور دونوں نے ہانہ - باربیرا کے نام سے نئی کمپنی تشکیل دی اور اس کے بعد اس جوڑی نے اینیمیشن کی دنیا کو ایک سے ایک شاہکار دیے۔

اس جوڑی نے تین سو سے زائد کارٹونز کی تخلیق کی تھی جو آدھے گھنٹے کے تین ہزار سے زیادہ شوز میں دکھائے گئے۔

زمرہ:1911ء کی پیدائشیں
زمرہ:2006ء کی وفیات
زمرہ:امریکی فلم پروڈیوسر
زمرہ:امریکی فلم ہدایت کار
زمرہ:امریکی کارٹونسٹ
زمرہ:امریکی مسیحی
زمرہ:امریکی ٹیلی ویژن ہدایت کار
زمرہ:ایمی ایوارڈ فاتحین
زمرہ:اطالوی نژاد امریکی شخصیات
زمرہ:بیسویں صدی کے منظر نویس
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے امریکی فنکار
زمرہ:ڈے ٹائم ایمی ایوارڈ فاتحین
زمرہ:پرائم ٹائم ایمی ایوارڈ فاتحین
زمرہ:لبنانی نژاد امریکی شخصیات
زمرہ:امریکی منظر نویس
زمرہ:امریکی ٹیلی وژن پروڈیوسرز
زمرہ:نیو یارک کی شخصیات
زمرہ:حنا باربیرہ
زمرہ:فلم پروڈیوسر
زمرہ:فلمی ہدایت کار
زمرہ:اکیڈمی ایوارڈز اعزاز یافتگان
زمرہ:نیو یارک سٹی کی شخصیات
زمرہ:نیو یارک سٹی کے فنکار
زمرہ:بروکلین کی شخصیات
زمرہ:مینہٹن کی شخصیات
زمرہ:امریکی شخصیات
زمرہ:ایراسمس ہال ہائی اسکول کے فضلا
کردستان

**کردستان** مشرق وسطی کے ایک جغرافیائی و ثقافتی خطے کا نام ہے جس میں کرد نسل کے باشندوں کی اکثریت ہے۔ کردستان شمالی اور شمال مغربی بین النہرین سے ملحقہ علاقے شامل ہیں۔ کردستان کے علاقے ترکی، شام اور عراق میں تقسیم شدہ ہیں۔ کردستان کا ایک بڑا حصہ ایران میں بھی واقع ہے، خاص طور پر مغربی اور شمال مغربی ایران میں۔ کردستان کے لوگ ننانوے فی صد مسلمان ہیں اور اسلام سے ان کی وابستگی بہت زیادہ ہے۔

ایران میں ایک صوبہ ہے جسے صوبہ کردستان کہتے ہیں۔ تین اور صوبے ہیں جن میں کردوں کی اکثریت ہے، یعنی: صوبہ آذربائیجان غربی، صوبہ کرمانشاہ اور صوبہ ایلام۔ صوبہ ہمدان اور صوبہ لورستان میں بھی کردوں کی خاصی آبادی ہے۔ اگرچہ کرد ایران کے تمام صوبوں میں پائے جاتے ہیں، شمالی خراسان صوبے میں نسبتاً کردوں کی اکثریت ہے۔

اگرچہ مغربی آذربائیجان اور کردستان صوبوں میں کردوں کی اکثریت سنی مسلمان ہیں، لیکن کرمانشاہ، ایلام، لورستان اور خراسان شمالی میں کردوں کی اکثریت شیعہ اسلام کے پیروکار ہیں۔

## جدید تاریخ

18ویں صدی میں کرد باشندوں کا یہ علاقہ صفوی ایران اور عثمانی سلطنت کے درمیان تقسیم ہو گیا۔ مگر کردستان کبھی تاریخ میں ایک علاحدہ ملک کے طور پر نہیں رہا۔ وجہ یہ کہ ماضی میں یہ تمام علاقہ ایک ہی خطے میں شمار ہوتا تھا۔ پہلی جنگ عظیم سے قبل بیشتر کرد باشندے سلطنت عثمانیہ کے صوبہ کردستان کے رہائشی تھے۔ جنگ عظیم میں شکست اور سلطنت کے خاتمے کے بعد اتحادی افواج نے علاقے میں سرحدیں تشکیل دیتے ہوئے مختلف ممالک بنانے کا پروگرام بنایا اور معاہدہ سیورے کے تحت اس میں کردستان بھی شامل تھا۔ کمال اتاترک کی جانب سے ان علاقوں کی دوبارہ فتح کے بعد معاہدہ لوزان طے پایا جس کے تحت موجودہ ترکی کی سرحدیں متعین کی گئیں اور کرد باشندوں کی اپنی حکومت کا خواب چکنا چور ہو گیا۔ دیگر کرد اکثریتی علاقے برطانیہ اور فرانس کے زیر قبضہ عراق اور شام میں شامل ہو گئے۔

پہلی جنگ عظیم سے اب تک کردستان 4 ممالک میں تقسیم ہے جن میں عراق، ترکی، ایران اور شام اہم ممالک ہیں۔

## جغرافیہ

انسائیکلوپیڈیا برٹانیکا کے مطابق کردستان کا رقبہ 74 ہزار مربع میل (191،660 مربع کلومیٹر) پر پھیلا ہوا ہے اور اس کے اہم ترین شہر دیار باکر اور وان (ترکی)، موصل، اربیل اور کرکوک (عراق) اور کرمانشاہ (ایران) شامل ہیں ۔ انسائیکلوپیڈیا آف اسلام کے مطابق کردستان کا رقبہ ترکی میں 190،000، ایران میں 125،000، عراق میں 65،000 اور شام میں 12،000 مربع کلومیٹر ہے اس طرح کردستان کا کل رقبہ 392،000 مربع کلومیٹر بنتا ہے ۔ محتاط اندازے کے مطابق اس علاقے میں 40 ملین کرد باشندے رہائش پزیر ہے۔

کوہ جودی اور کوہ ارارات یہاں کے اہم ترین پہاڑ اور دریائے دجلہ و دریائے فرات اہم ترین دریا ہیں۔

جھیلوں میں جھیل وان (ترکی) اور جھیل ارمیہ (ایران) عالمی سطح پر معروف ہیں۔

## حوالہ جات

## مزید دیکھیے
* عراقی کردستان
* ایرانی کردستان
* ترکی کردستان
* شامی کردستان


زمرہ:ایرانی ممالک اور سرزمینیں
زمرہ:تاریخی خطے
زمرہ:ثقافتی حلقہ اثر
زمرہ:ثقافتی خطے
زمرہ:زرخیز ہلال
زمرہ:سرزمینی تنازعات
زمرہ:کردستان تحریک آزادی
زمرہ:منقسم خطہ جات
زمرہ:کامنز زمرہ جس کا ربط ویکی ڈیٹا پر ہے
کہکشاں

**کہکشاں** (Galaxy) اصل میں ایک نہایت بڑا کائناتی جسم ہوتا ہے جو ثقلی بندھن میں مربوط مختلف اجسام، جیسے ستاروں، بین النجمی واسطہ اور تاریک مادے پر مشتمل ہوتا ہے۔ سائنس دانوں اور ماہرین نجوم نے کہکشاں کو کائنات کے جزیروں سے تشبیہ دی ہے۔ بالفاظ دیگر یہ ستاروں کا ایک ایسا نظام ہوتا ہے جس میں کئی مختلف نظام شمسی ہو سکتے ہیں۔ ہیئت (Phase) دانوں کا اندازہ ہے کی اس میں ایک کروڑ ستاروں تک کی گنجائش ہو سکتی ہے۔ اینڈرومیڈا ہمارے سے قریب ترین کہکشاں ہے۔ یہ بیس لاکھ نوری سال کے فاصلے پر واقع ہے۔
[بائیں|تصغیر|280px|'''[ن ج س 4414''' ایک کہکشاں ہے جو زمین سے 56000 نوری سال کے فاصلے پر ہے]]

جنوری 1971ء میں کیلی فورنیا یونیورسٹی کے ماہرین ہیئت نے دو نئے کہکشاں دریافت کیے تھے۔ ان کی موجودگی کا اب تک پتہ نہیں چلایا جا سکا کہ ان کے راستے میں دودھیا کہکشاؤں کا ایک جھرمٹ حائل تھا۔ زمین سے ان کا فاصلہ 9 لاکھ نوری سال ہے۔

1989ء میں امریکہ کے ماہرین فلکیات نے ہائیڈروجن کا بنا ہوا عظیم بادل دریافت کیا تھا جو کہکشاں بننے کے آخری مراحل میں تھا۔ اس دریافت سے یہ پتہ چلا ہے کہ کائنات میں مادے کا تغیر موجود ہے اور کہکشائیں بننے کا عمل اب بھی جاری ہے۔

اس سے یہ نظریہ بھی غلط ثابت ہوتا ہے کہ کائنات روز ازل سے مکمل ہے۔ بلکہ یہ عمل ہر لمحہ جاری ہے۔

مشاہداتی کائنات میں تقریباً 170 بلین کہکشاں ہیں۔

## حوالہ جات

## بیرونی روابط

زمرہ:اجرام فلکی
زمرہ:طبعی کائنات
زمرہ:فلکیات

زمرہ:کہکشائیں
زمرہ:نظام شمسی
شہاب ثاقب

تصغیر|بائیں|200px|ایک پھٹتے ہوئے شہاب ثاقب کی تصویر
**شہاب ثاقب** یا (بعض اوقات شہاب / انگریزی: meteor) وہ چمک دار (یعنی ثاقب) اجرام فلکی ہیں جو فضا سے آتے ہیں اور زمین پر گرتے ہیں ان کو شہابیہ بھی کہا جاتا ہے اور عام اردو میں ان کو گرتے ستارے بھی کہتے ہیں اور ستاروں کا گرنا بھی کہا جاتا ہے۔ فی الحقیقت یہ **شہاب (meteoroid)** یا نیزک ہوتے ہیں جو زمین کے کرۂ ہوا میں داخل ہو جاتے ہیں اور ram pressure کی وجہ سے چمک (ثاقب) پیدا کرتے ہیں؛ جب کوئی شہاب اس طرح زمین (یا کسی اور سیارے) کی فضاء میں داخل ہو جائے اور چمک پیدا کرے یا اس کے کرۂ ہوائی سے گذرتا ہوا اس کی سطح پر گر جائے تو اسے شہابیہ (meteorite) کہا جاتا ہے۔ شہابیہ کو اردو میں سنگ شہاب بھی کہتے ہیں۔ چھوٹے چھوٹے شہاب ثاقب کوئی اہمیت نہیں رکھتے۔ مگر بڑے شہاب ثاقب یقینا نایاب ہوتے ہیں۔ ثاقب اصل میں عربی کے ثقب سے بنا ہوا لفظ ہے جس کے بنیادی معنی سوراخ یا چھید کے ہوتے ہیں، جب شہاب زمین کی فضاء میں داخل ہو کر روشنی پیدا کرتے ہیں تو اس سے پیدا ہونے والے لکیر نما راستے کو سوراخ سے گذر کے نکلنے والی روشنی سے تشبیہ دے کر ثاقب کو سوراخ کر ساتھ تابندہ یا روشن کے معنوں میں استعمال کرکے شہاب ثاقب کا لفظ بنایا جاتا ہے۔

## شہاب ثاقب گرنے کے واقعات
1908ء میں سائبیریا میں شہاب ثاقب کے گرنے کا واقعہ پیش آیا تھا جس سے تقریباًً دوہزار مربع کلومیٹر کا علاقہ تباہ ہو گیا تھا۔
بیسیویں صدی کے دوران زمین پر دو بڑے شہاب گرے تھے۔ ان میں سے ایک کا وزن 60 ٹن تھا۔ 27 ستمبر 1969 ء کو مرچی سن، آسٹریلیا میں ایک شہاب گرا تھا۔ اس کے وزن کے بارے میں کہا جاتا ہے کہ یہ چھوٹے سیارچوں کی پٹی سے وجود میں آتا تھا۔
تصغیر|بائیں|شہاب ثاقب
2013ءدوسرے مہینے میں وسطی روس میں یورل کے پہاڑوں پر شہاب ثاقب کے ٹکڑوں کی بارش کے باعث تقریباًً سینکڑوں افراد زخمی ہوئے تھے جبکہ املاک کو بھی نقصان پہنچا تھا۔

زمرہ:اجرام فلکی
زمرہ:فلکیات
زمرہ:طبعی کائنات
زمرہ:نظام شمسی
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مطابقت رکھنے والی مختصر تفصیل
ن ج س 4414

[بائیں|تصغیر|280px|'''[ن ج س 4414''']]

ایک کہکشاں ہے کو جکہ زمین سے 56000 نوری سال کے فاصلے پر ہے

زمرہ:اجرام فلکی
زمرہ:فلکیات
زمرہ:طبعی کائنات
زمرہ:نظام شمسی
زمرہ:1785ء میں دریافت ہونے والے اجرام فلکی
زمرہ:مرغولہ دار کہکشائیں
سحابیہ

کہکشاں کی دخانی حالت، جسے **سحابیہ** یا **نیبولا**  کہتے ہیں، کسی کہکشاں کا گرد اور فارغہ (gas) پر مشتمل خطہ ہوتا ہے۔ ماضی میں یہ لفظ کبھی کبھی کہکشاں کے لیے بھی استعمال کیا جاتا تھا۔ اسے سدیم بھی کہا جاتا ہے۔

## نگار خانہ

Image:Hubble Sees a Stellar "Sneezing Fit" (11467249715).jpg|
|
Image:Omega Nebula.jpg|
Image:Horsehead-Hubble.jpg|
Image:NGC6543.jpg|
Image:PIA04533.jpg|
Image:SNR 0509.jpg|


زمرہ:اجرام فلکی
زمرہ:فلکیات
زمرہ:طبعی کائنات
زمرہ:نظام شمسی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:شاکلہ خلا
اجرام فلکی کے فاصلے

قریب ترین کہکشاں سدیم انڈرومیڈا ہے۔ یہ چکر دار کہکشانوں میں سب سے بڑی ہے۔ اس کا وزن 4 لاکھ ملین سورجوں کے برابر ہے۔ یہ بیس لاکھ نوری سال کے فاصلے پر ہے۔ 

## اوج ثریا
اوج ثریا یا ستاروں کا گھنا جھرمٹ ہے۔ تقریباً 60 ملین برس پرانا ہے اور اب بھی زیر تشکیل ہے۔ یہ 3026 نوری سال کے فاصلے پر ہے۔ 

## حوالہ جات

زمرہ:اجرام فلکی
زمرہ:فلکیات
زمرہ:طبعی کائنات
زمرہ:نظام شمسی
کھیرتھر نیشنل پارک

کھیرتھر نیشنل پارک صوبہٴ سندھ کے دامن میں موجود پاکستان کا دوسرا نیشنل پارک ہے۔ سندھ کے شہر جامشورو سے آگے کرچاٹ کے مقام پر واقع کھیر تھر رینج کا پہاڑی علاقہ ہے۔ اس پارک کی خاصیت یہ ہے کہ یہاں نایاب جنگلی حیات پائی جاتی ہے، جسے دیکھنے کے لیے دور دراز سے سیاح آتے ہیں

کھیرتھر پارک میں کرچات سینٹر سے چند کلومیٹر کے فاصلے پر واقع کوہ تراش کی وادی آج بھی انسانی تہذیب کو اپنے دامن میں لپیٹے ہوئے ہے۔ کوہ تراش فارسی زبان کا لفظ ہے جس کے معنی ہیں تراشنے والوں کا پہاڑ۔ پہاڑ اور اس کے نواح میں 3500 قبل از مسیح کے انسانی تہذیب کے آثار ملے ہیں۔ یہ آثار ایک مکمل آبادی اور تہذیب کے بھر پور شواہدات فراہم کرتے ہیں۔ کھیرتھر پارک کا علاقہ جغرافیائی لحاظ سے خشک خطوں میں شمار کیا جاتا ہے اور بنیادی طور پر یہ علاقہ بارانی رہا ہے تاہم یہاں پر سالانہ بارش کی اوسط 6 سے 8 انچ رہی ہے۔ 1994ء سے یہ علاقہ مکمل طور پر خشک سالی کا شکار ہے۔ پہاڑوں پر سے گھاس پھونس، ترائی میں درختوں سے سبزہ اور موسمی ندی نالوں میں پانی خشک ہو گیا ہے اور صورت حال بدتر ہو چلی ہے۔ کھیرتھر نیشنل پارک کو عالمی حیثیت کے حامل ہونے کے علاوہ ملکی قوانین کے تحت بھی تحفظ حاصل ہے، سندھ وائلڈ لائف آرڈیننس کے تحت کھیرتھر نیشنل پارک کی حدود میں کسی بھی قسم کی کھدائی، کان کنی یا کسی بھی مقاصد کے استعمال کے لیے زمین کی صفائی یا ہمواری جیسے اقدامات پر پابندی عائد ہے۔ صوبائی حکومت کے ایک اور حکم مجریہ1970ء کے مطابق پارک میں تیل و گیس کے لیے کان کنی خصوصی طور پر ممنوع ہے۔ مظاہر فطرت کے تحفظ کے لیے قائم نیشنل پارک لوگوں کی معلوماتی تفریح کا اہم ذریعہ ہوتے ہیں لیکن کھیرتھر نیشنل پارک فروغ سیاحت کے ذمے دار اداروں کی فہرست میں شامل ہونے کے باوجود ماحولیاتی سیاحت سے دلچسپی رکھنے والوں کی نظروں سے اوجھل ہے۔ اس کی بنیادی وجوہات مناسب قیام و طعام کی سہولتوں کا فقدان اور کچے راستوں پر سفر کے لیے مناسب نشانوں کی عدم موجودگی بھی شامل ہیں۔ اگر سندھ وائلڈ لائف ڈیپارٹمنٹ اور حکومت سندھ فروغ سیاحت سے متعلق اداروں کے تعاون سے کرچات تک پہنچنے کے لیے پختہ سڑک، سیاحوں کے لیے مناسب کرائے پر قیام و طعام اور گارڈن کی فراہمی اور بجلی کے لیے شمسی توانائی کا پلانٹ استعمال کرے اور فروغ سیاحت کے لیے ذرائع ابلاغ کی مدد سے مہم چلائیں تو کھیرتھر نیشنل پارک سیاحت کے فروغ کی بہترین مثال بن سکتا ہے۔ پہاڑی سلسلوں سے بھرے ہوئے اس نیشنل پارک میں میدانی علاقے بھی ہیں اور بنجر علاقے بھی ہیں تاہم گھنے جنگلات نہ ہونے کے برابر ہیں

## مزید
* پاکستان کے نیشنل پارک

## نگار خانہ

File:Blackbuck1-Kirthar National Park.jpg|
File:Kirthar park gazelle.jpg|
File:Cold water Spring in Kirthar National Park, Sindh, Pakistan.jpg|
File:Kirthar park hill and goat.jpg|
File:Camp inside Kirthar park.jpg|
File:Kirthar park hiking.jpg|
File:Kirthar park lake.jpg|
File:Kirthar park view 2.jpg|
File:Kirthar park view from hill.jpg|
File:Ranikot view.jpg|
File:Taung tombs in Kirthar National Park.jpg|


زمرہ:پاکستان کے نیشنل پارک
زمرہ:سندھ
زمرہ:سندھ میں سیاحت
زمرہ:ضلع جام شورو
زمرہ:عالمی اتحاد برائے تحفظ فطرت زمرہ دوم
زمرہ:ویکی ڈیٹا سے مطابقت رکھنے والی مختصر تفصیل
خنجراب نیشنل پارک

[تصغیر|Left|250px|[برفانی چیتا، جو خنجراب نیشنل پارک میں پایا جاتا ہے]]
خنجراب نیشنل پارک، شمالی علاقہ جات بالائی ہنزہ، پاکستان میں واقع ہے۔ دنیا میں بلند تریں مقامات میں پایا جانے والے یہ پارک بہت سی نایاب جنگلی حیات کا مسکن ہے۔
شمالی علاقوں میں واقع دوسرا نیشنل پارک خنجراب نیشنل پارک ہے۔ یہ نیشنل پارک گلگت سے 269 کلومیٹر شمال مشرق میں دو لاکھ چھبیس ہزار نو سو تیرہ ہیکٹرز پر پھیلا ہوا ہے۔ اس علاقے کو اپریل 1979ء میں نیشنل پارک کا درجہ دیا گیا۔ یہ پورا نیشنل پارک چونکہ سطح سمندر سے بہت زیادہ بلند (3200 میٹر سے لے کر 600 میٹر تک ) ہے، اس لیے سال کے بیشتر مہینوں میں پورا پارک برف سے ڈھکا رہتا ہے۔ پورے علاقے میں وسیع عریض گلیشئرز اور برفانی جھیلیں ہیں۔ اس علاقے میں زیادہ سے زیادہ درجہ حرارت 14 درجے سینٹی گریڈ اور کم سے کم منفی 12 درجے سینٹی گریڈ رہتا ہے۔ خنجراب نیشنل پارک کے علاقے میں سبزہ بہت کم ہے کیونکہ برفانی موسم سبزے کو نمونہیں پانے دیتا۔

اس علاقے کو نیشنل پارک قرار دینے کا بنیاد ی مقصد یہ تھا کہ یہاں پائے جانے والے جنگلی جانوروں کی نایاب اقسام کو تحفظ فراہم کیا جائے، بالخصوص بھیڑوں کی ایک نایاب نسل مارکو پولو شیپ کی نہ صرف حفاظت کی جائے بلکہ ان کی افزائش نسل کے لیے موزوں ماحول فراہم کیا جائے۔ مارکو پولو شیپ کے علاوہ یہاں برفانی تنیدوے، لومڑی، برفانی ریچھ، سراح بکروں اور سنہرے چوہوں کی بھی متعدد اقسام موجود ہیں۔ شاہراہ قراقرم بن جانے کی وجہ سے عام لوگوں اور سیاحوں کی یہاں تک رسائی آسان ہو گئی ہے۔ اس لیے ہر سال کافی تعداد میں سیاح خنجراب نیشنل پارک آتے ہیں۔ شاہراہ قرقرام ’’پھسو‘‘ کے قریب و جوار میں کافی ہوٹل ہیں، جہاں سیاح قیام کر سکتے ہیں۔
## مزید
* پاکستان کے نیشنل پارک
## حوالہ جات

زمرہ:پاکستان کے نیشنل پارک
زمرہ:ضلع ہنزہ
زمرہ:عالمی اتحاد برائے تحفظ فطرت زمرہ دوم
زمرہ:گلگت بلتستان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:قراقرم
چترال گول نیشنل پارک

تصغیر|Right|200px| چترال کے پہاڑوں میں جنگلی حیات کی نایاب نسل موجود ہے
پاکستان کے ضلع چترال میں "چترال گول نیشنل پارک" کے نام سے چھترار گول کے مقام پر ایک نیشنل پارک واقع ہے جس میں جنگلی حیات کی کثیر تعداد موجود ہے-1983 تک ، چترال گول کو چترال کے سابق مہتر کی نجی جائداد سمجھا جاتا تھا۔ پارک کی حیثیت تب سے تنازع میں ہے اور سابقہ ​​مہتر اور حکومت پاکستان کے ورثاء کے درمیان جاری قانونی چارہ جوئی کا مسئلہ بن گیا ہے

## مزید دیکھیے
* پاکستان کے نیشنل پارک
* زیوار گول چترال

زمرہ:پاکستان کے نیشنل پارک
زمرہ:ضلع چترال
زمرہ:عالمی اتحاد برائے تحفظ فطرت زمرہ دوم
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
مارگلہ ہل قومی پارک

مارگلہ ہل نہشنل پارک ہمالیہ کے دامن میں واقع ایک خوبصورت پارک پے۔ اسلام آباد کے قریب واقع اس پارک میں شکر پڑیاں پارک، دامنِ کوہ، مونال، پیرسوہاہ اور کئی دیگر سیاحتی مقامات ہیں۔ مارگلہ ہلز کی بلند ترین چوٹی چرانی ہے۔ جس کی سطح سمندر سے بلندی 1604 میٹر ہے۔

پارک میں کئی اقسام کے جانور اور پرندے پائے جاتے ہیں۔ جانوروں میں تیندوا، ککڑ ہرن، رائیں، بندر، سور، گیدڑ، لومڑی، خرگوش، سہہ، ثلہ وغیرہ قابل ذکر ہیں۔

درختوں کی کی اقسام۔ . 600

جانوروں کی اقسام۔۔ . 38

پرندوں کی اقسام۔۔ . 402

رینگنے والے جانوروں کی اقسام۔۔ . 27

## مزید
* پاکستان کے نیشنل پارک

## حوالہ جات

زمرہ:اسلام آباد
زمرہ:اسلام آباد کے سیاحتی مقامات
زمرہ:پاکستان کے نیشنل پارک
زمرہ:پاکستان میں 1980ء کی تاسیسات
زمرہ:جغرافیہ اسلام آباد
ایوبیہ نیشنل پارک

300px|تصغیر|ایوبیہ نیشنل پارک کا ایک حصہ
**ایوبیہ نیشنل پارک** مری سے 26 کلومیٹر دور صوبہ خیبر پختونخوا، پاکستان میں واقع ہے۔ سابق صدر پاکستان جناب ایوب خان کے نام پر اس علاقے کا نام ایوبیہ رکھا گیا۔ چار مختلف پہاڑی مقامات گھوڑا گلی، چھانگلہ گلی، خیرا گلی اور خانسپور کو ملا کر ایوبیہ تفریحی مقام بنایا گیا۔ اس کا پرانا نام گھوڑا ڈھاکہ ہے جہاں انگریزوں نے ڈھونڈ عباسیوں سمیت مقامی قبا ئل اعوان، چوہدری، مغل اور گکھڑوں کو کنٹرول کرنے اور ان پر حکومت کرنے کے لیے ایک چھاؤنی بھی تعمیر کی تھی۔
ایوبیہ کے زیریں علاقوں میں دستیاب خوب صورت جھرنے اور اور بل کھاتے راستے سیاحوں کی تفریح کا سامان ہیں۔
ایوبیہ کے نشیب و فراز راستوں سے ہوتے ہوئے ہر سال ہزاروں ملکی و غیر ملکی سیاح کالابن واٹر فال کا رخ کرتے ہیں۔
جو کے قدرت کے حسیں شاہکار کا منہ بولتا ثبوت ہے۔
کالابن واٹر فال ایوبیہ سے تقریباً 13 کلومیٹر فاصلے پر موجود ہے۔

## تفریحی کشش
پکنک مقامات، سیرگاہوں اور سرسبز علاقوں کہ علاوہ یہاں ایک چیر لفٹ بھی سیاحوں کے لیے کشش کا باعث ہے۔ پاکستان میں یہ اپنی طرز کی پہلی تفریحی سرگرمی تھی۔ یہ چیر لفٹ علاقے کی سیاحت کا ایک بہتر ذریعہ ہے۔
## جنگلی حیات
پارک میں کئی اقسام کے پرندے جیسا کہ سنہری عقاب، جنگلی کبوتر، گدھ وغیرہ پائے جاتے ہیں جبکہ جانوروں میں کالا ریچھ، جنگلی لومڑی اور لگڑبگھڑ پائے جاتے ہیں۔

## سرنگ
ایوبیہ نیشنل پارک میں 129 برس پرانی کچرے اور مٹی میں دبی سرنگ کو اصل حالت میں اکتوبر 2020ء کو بحال کرکے سیاحوں کے لیے کھول دیا گیا۔ اس زیر زمین سرنگ کی تعمیر 1891 میں ایوبیہ اور خیرا گلی،مری کے درمیان کی گئی تھی جو طویل عرصہ سے بند پڑی تھی۔وزارت موسمیاتی تبدیلی اور محکمہ جنگلی حیات نے ایوبیہ نیشنل پارک میں دبی ہوئی سرنگ دریافت کی جس میں قدیم دور کی نقش و نگاری آج بھی موجود ہے۔ یہ سرنگ قدیم فن تعمیر کا شاہکار ہے جسے اصل حالت میں بحال کرنے کے لیے مرمت کا کام کیا گیا۔ مٹی اور پتھروں سے بنی 240 فٹ موٹو ٹنل کی چوڑائی 4 فٹ اور اونچائی 6 فٹ ہے۔واضح رہے کہ ڈونگا گلی سے ایوبیہ تک ٹریک کی لمبائی 4 کلومیٹر ہے جبکہ ایوبیہ سے کوزہ گلی تک پیدل ٹریک کی لمبائی 10 کلومیٹر ہے۔یہ سرنگ انگریز دور کی تعمیر کا شاہکار ہے۔

اس سرنگ کے کھلنے سے ٹورازم میں اضافہ ہوگا اور مقامی افراد اور گائیڈز کو روزگار کے مواقع میسر آئیں گے۔

## مزید
* پاکستان کے نیشنل پارک
* سرکل بکوٹ

## بیرونی روابط
* ایوبیہ نیشنل پارک کی تصاویر
* ڈبلیو ڈبلیو ایف پاکستان۔ ایوبیہ کا صفحہ
* نیشنل پارک
* بکوٹ کی سیاسی تاریخ
* بکوٹ اور اس کا تمدن

زمرہ:پاکستان کے نیشنل پارک
زمرہ:ضلع ایبٹ آباد
زمرہ:عالمی اتحاد برائے تحفظ فطرت زمرہ پنجم
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
لہری نیشنل پارک

لہری نیشنل پارک ضلع جہلم، صوبہ پنجاب، پاکستان میں واقع ہے۔ اسلام آباد سے جی ٹی روڈ پر 90 کلومیٹر دور یہ پارک پوٹھوھار کے علاقے میں واقع ہے۔ جی ٹی روڈ سے اس پارک کا فاصلہ 10 کلومیٹر ہے۔
## مزید
* پاکستان کے نیشنل پارک

زمرہ:پاکستان کے نیشنل پارک
زمرہ:پنجاب، پاکستان کے متحفظہ علاقہ جات
زمرہ:ضلع جہلم
زمرہ:ویکی ڈیٹا سے مطابقت رکھنے والی مختصر تفصیل
پارما

**پارما** (انگریزی، اطالوی: Parma) شمالی اٹلی کے علاقہ ایمیلیا رومانیا کا صوبہ ہے جو اپنے اعلی معیار کے فن تعمیر اور زرخیز مضافاتی علاقہ کی وجہ سے شہرت رکھتا ہے۔ یہ شہراطالیہ کی قدیم ترین جامعات میں سے ایک جامعہ پارما کا ٹھکانا ہے۔ پارما نام کی ہی پتلی سے ندی شہر کو دو حصوں میں تقسیم کرتی ہے۔ اطالوی شاعر آتیلیو برتولوچی (Attilio Bertolucci) نے لکھا تھا کہ صدر مقام ہونے کے لیے شہر میں ایک دریا ہونا چاہیے اور چھوٹا صدر مقام ہونے کے ناتے پارما کے پاس چھوٹا دریا یا ندی ہے۔

## تاریخ

پارما اور مودنہ کی مشترکہ رومی کالونی 183 قبل مسیع میں بنائی گئی تھی اور قریبا دو ہزار خاندانوں کو آباد کیا گيا۔ پارمہ کی اہمیت شہر کے محل وقوع سے بھی مسلمہ ہے، کیونکہ شہر قدیم اٹلی کے مشہور راستوں میں سے دو راستوں ویا ایمیلیا (Via Emilia) اور ویا کلاودیا (Via Claudia) کے سنگم پر آباد کیا گيا تھا۔ 44 قبل مسیح میں شہر کو بردبادی کا سامنا کرنا پڑا اور تعمیر نو آگسٹس (Augustus) نے کی۔ شاہی خاندان سے وفاداری کی وجہ سے رومی سلطنت میں شہر کو جولیا (Julia) کے خطاب سے نوازا گیا تھا۔

شہر کو اتیلا (Attila) نے فتح کیا، جس کے بعد بربر بادشاہ اودوآسر (Odoacer) سے اس کے پیروکاروں کو دیا گیا۔ گوتھک لڑائی (Gothic War) میں توتیلا (Totila) کے ہاتھوں تباہی کا سامنا کرنا پڑا۔ اس کے بعد بازنطینی سلطنت کا حصہ بنا اور پھر 569ء سے اٹلی کی لومباردی حکومت کا حصہ۔ شہر ویا فرانسیجینا (Via Francigena) کی اہم سرائے کے طور ابھرا، جو روم کو شمالی یورپ سے ملاتی تھی اور آنے والی صدیوں میں مسافروں کی سہولت کے لیے شہر میں کئی ہسپتال اور سرائے تعمیر کیے گئے۔

## نگار خانہ

File:Parmigiano_reggiano_piece.jpg|
File:Prosciutto_di_Parma_-_affettato2.jpg|
File:Tortelli d'erbetta.jpg|
File:Anolini in brodo.jpg|


زمرہ:ایمیلیا رومانیا
زمرہ:اطالیہ کے شہر
زمرہ:اطالیہ میں یونیورسٹی شہر
زمرہ:ویکی ڈیٹا سے مختلف مختصر وضاحت
دریائے ہنگول

تصغیر|263x263px|دریائے ہنگول
دریائے ہنگول، مکران، صوبہ بلوچستان، پاکستان میں واقع ہے۔ 350 میل لمبا یہ دریا بلوچستان کا سب سے بڑا دریا ہے۔ ہنگول نیشنل پارک میں واقع اس دریا میں سارا سال پانی رہتا ہے۔

## جغرافیہ

## مزید دیکھیے
* ضلع آواران
* ضلع گوادر
* فہرست پاکستان کے دریا
* مکران
* سلسلہ ساحل مکران

 

ہنگول
زمرہ:بلوچستان، پاکستان کے تغیرات ارض
زمرہ:پاکستان کے دلدلی علاقہ جات
زمرہ:پاکستان کے متحفظہ علاقہ جات
زمرہ:جغرافیہ بلوچستان
زمرہ:ضلع گوادر
زمرہ:پاکستان کے دریا
زمرہ:ضلع آواران
زمرہ:ضلع لسبیلہ